Kamena stolica u Kosoru
<s>Kamena stolica iz Kosora  je jedna od 42 kamene stolice pronađene na teritoriji srednjovjekovne bosanske države.</s><s>Predstavljaju uštinski simbol vlasti i ugleda feudalnog društvenog sloja.</s><s>Smještene su na otvorenom prostoru, a najčešće u utvrđenim gradovima srednjovjekovne bosanske države gdje ih se može naći i više u okviru jednog lokaliteta.</s>

<s>Stolica je pronađena u selu Kosor, oko jedan kilometar udaljena od kuća, na lokalitetu Varda.</s><s>Ispred stolice se nalazila ploča kao postolje gdje i danas stoji (podatak iz 1991.).</s><s>Stolicu je pronašao, krajem XIX stoljeća i prvi pisao o njoj Vjenceslav Radimski.</s><s>Zabilježio je natpis na stolici, dimenzije i naznačio da je propala u zemlju.</s><s>Po narodnoj predaji stolica je poznata kao „Herceg-Stjepana stolica“, jer je na njoj često sjedio herceg Stjepan Vukčić Kosača i sudio narodu (Radimski).</s>

<s>Šefik Bešlagić je dimenzije ispravio i detaljnije opisao stolicu.</s><s>Sjedište je pravougaonog oblika, u podnožju 
usječena da bi se noge mogle podviti.</s><s>Vanjski izgled usječene šupljine je kvadrat, dok je naslon za leđa nešto malo koso nagnut pravougaonik.</s><s>Bočne strane stolice su u svom srednjem dijelu više od naslona za leđa, dok su u prednjem usječene i povijene, da bi služile kao naslon za ruke.</s>

<s>Opis 
Dimenzije: 
 sjedište 50 cm x 30 cm x 68 cm
 naslon 50 cm x 20 cm
 ukupna visina 120 cm</s>

<s>Epitaf 
Stolica iz Kosora je jedna od tri koje imaju natpis.</s><s>Na vanjskoj, desnoj strani, stolice, nalazi se u šest redova natpis, pisan srednjovjekovnom bosanskom epigrafskom ćirilicom.</s><s>Po svojim paleografskim, jezičkim i drugim osobinama, natpis ima mnogo zajedničkoga sa natpisima na stećcima.</s><s>U transkripciji glasi:</s>

<s>Nacionalni spomenik 
Danas se stolica nalazi u Botaničkoj bašti Zemaljskog muzeja u Sarajevu.</s><s>Prenesena je 1953. god. iz naselja Kosora kod Mostara Spomenik potiče sa kraja XIV stoljeća.</s>

<s>Stolica je dio zbirke od 33 kamena spomenika iz srednjeg vijeka sa teritorije Bosne i Hercegovine.</s><s>Komisija za očuvanje nacionalnih spomenika, na sjednici održanoj 26. juna 2019. godine, donijela je odluku da se zbirka proglasi za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Amir Pašić (predsjedavajući), Goran Milojević i Radoje Vidović.</s>

<s>Reference</s>

<s>Literatura</s>

<s>Nacionalni spomenici u Sarajevu
Mostar
Kamene stolice u Bosni i Hercegovini
Kosače
Tekstovi iz srednjovjekovne BiH</s>

